 EFCC in Osogbo: Àwọn ọmọ Yahoo dènà de àwọn ẹṣọ EFCC tó fòru wọlú lOsogbo Awọn ọdọ kan ti ọpọ furasi gẹgẹ bi olowo jibiti ori ayelujara, ti ọpọ mọ si Yahoo boys fariga, ti wọn si da igboro ru nigba tawọn oṣiṣẹ ajọ EFCC kan ba wọn lalejo lati fi panpẹ ofin mu wọn. Awọn ẹṣọ ajọ EFCC naa ni iroyin sọ pe, wọn foru wọlu Osogbo lati mu awọn afurasi ọmọ yahoo, ki awọn ọdọ kan to da wọn lọna lẹyin ti wọn ti gba ogun ọkọ olowo iyebiye, ti wọn si tun mu awọn afurasi kan. Àwọn iròyin tì ẹ leè ní ìfẹ síí: Gẹgẹ bi a ṣe gbọ awọn ẹṣọ EFCC naa ni lati wa ibi gba fun aabo ẹmi ara wọn. Awọn ọdọ naa dana si oju popo ni agbegbe Lameco ni olu ilu ipinlẹ Ọṣun naa. Eeyan kan loju opo Twitter to pe orukọ ara rẹ ni Mayọwa Ọlagunju ṣalaye pe, oru lawọn ẹṣọ ajọ EFCC naa ya wọ agbegbe Adetunji Estate nilu Osogbo, lati ṣa awọn ti wọn fura si pe wọn jẹ ọmọ yahoo. N ṣe lawọn ọdọ agbegbe naa ba fọn sita, ti wọn si di gbogbo ọna ti awọn ẹṣọ EFCC naa lee gba jade. O ni nṣe lawọn Ọmọ Yahoo yari tan patapata, ti wọn si n pariwo pe o to gẹ, iwa ilọnilọwọgba awọn ẹṣọ EFCC buru ju ti ọlọpaa kogberegbe SARS lọ : Ibẹrubojo lo gbode kan lawọn agbegbe kan lafẹmọjumọ ọjọ Iṣẹgun ni ilu Osogbo ni ipinlẹ Osun. 